
Elfeledett emlékév. Magyarországi ünnepségek Hunyadi János halálának 500. évfordulóján

A 20. századi magyar történelem egyik legmeghatározóbb éve 1956 volt. Az évvégi forradalom során sorsdöntő események mentek végbe, amik a mai napig sokakat foglalkoztatnak kutatóktól kíváncsiskodókig egyaránt. Ugyanebben az évben a forradalmat megelőző hónapokban Magyarországon országszerte ünnepségeket rendeztek Hunyadi János halála és a nándorfehérvári csata 500. évfordulója alkalmából, ezek lefolyása azonban mára feledésbe merült.
A kutatásom során levéltári dokumentumok és a korabeli sajtó segítségével igyekeztem feltárni hogyan is zajlhatott le az emlékév, illetve milyen emlékezetpolitikai és kultúrpolitikai jelentőséggel bírt az emlékév.



